*Pielikums*

*Madonas novada un Varakļānu novada pašvaldības policijas*

*rīkojumam Nr. MVNPP/1.2/24/9*

**KONKURSA NOLIKUMS**

UZ VAKANTO LIETVEŽA/INSPEKTORA AMATA VIETU

MADONAS NOVADA UN VARAKĻĀNU NOVADA PAŠVALDĪBAS POLICIJĀ

*Izdots saskaņā ar*

 *Pašvaldību likuma 20. panta piekto daļu*

**1. Vispārīgie jautājumi**

1. Šis atklātā konkursa nolikums (turpmāk – nolikums) nosaka kārtību kādā Madonas novada un Varakļānu novada pašvaldības policijā tiek organizēts ārējais konkurss uz vakanto Madonas novada un Varakļānu novada pašvaldības policijas (turpmāk – PP) lietveža / inspektora amatu (uz nenoteiktu laiku) (profesijas kods pēc klasifikatora 3341 04) (viena amata vienība);
2. Konkursa mērķis ir izvēlēties atbilstošāko kandidātu šī nolikuma 1.punktā norādītajam amatam.
3. Konkursa uzdevums ir izvērtēt konkursa dalībnieku profesionālo atbilstību nolikuma 1.punktā norādītajam amatam.

**2. Konkursa noteikumi**

1. Konkursu organizē Madonas novada un Varakļānu novada pašvaldības policija.
2. Informāciju par konkursu ievieto pašvaldību tīmekļvietnē www.madona.lv, www.varaklani.lv, Nodarbinātības valsts aģentūras tīmekļvietnē www.nva.gov.lv un tiešsaistes sociālā tīkla tīmekļvietnē Facebook.
3. Pretendentiem, kuri piesakās uz nolikuma 1. punktā norādīto amatu, tiek izvirzītas šādas izglītības un profesionālās pieredzes prasības saskaņā ar likuma “Par policiju” 21. panta pirmo daļu:
	1. vidējā vai augstākā izglītība. Augstākā izglītība vai sekmīgas studijas augstākās izglītības programmas noslēdzošajos studiju posmos (semestros) tiks uzskatīta par priekšrocību;
	2. normatīvo aktu, kas reglamentē Pašvaldības policijas darbu un pašvaldības pieņemto saistošo noteikumu pārzināšana;
	3. pārzināt vispārējās un speciālās lietvedības prasības;
	4. pārzināt normatīvo aktu prasības attiecībā uz informāciju (datu) izmantošanu, sniegšanu un aizsardzību;
	5. labas saskarsmes un komunikācijas prasmes, disciplinētība un godīgums, personība, kas vērsta uz attīstību;
	6. konfliktsituāciju risināšanas prasmes;
	7. prasme patstāvīgi organizēt darbu, spēja savas kompetences ietvaros noteikt darba prioritātes un izvirzīt mērķus;
	8. teicamas latviešu valodas prasmes;
	9. iemaņas darbā ar datoru, tipveida datora programmatūru (MS Office), biroja tehniku;
	10. nevainojama reputācija;
	11. laba fiziskā sagatavotība;
	12. vēlama 3 gadu profesionālā pieredze valsts vai pašvaldības policijas darbā;
	13. B kategorijas autovadītāja apliecība(autovadītāja stāžs ne mazāk kā 3 gadi).
4. Par priekšrocību tiks uzskatīts, ja pretendentam ir:
	1. profesionālā pieredze iestādes (institūcijas) dokumentu pārvaldības organizēšanā un nodrošināšanā vai  tiesībaizsardzības, militārajās vai civilās aizsardzības iestādēs (institūcijās) tiks uzskatīta par priekšrocību;
	2. augstākā izglītība, par priekšrocību tiks uzskatīta tiesību zinātnēs;
5. Iesniedzamie pieteikuma dokumenti:
	1. pieteikuma anketa;
	2. dzīves un darba gaitu apraksts (CV);
	3. izglītību un kvalifikāciju apliecinošu dokumentu kopijas (ja izglītība iegūta ārvalstīs, pievieno dokumentu par tās akadēmisko atzīšanu Latvijā);
	4. ja kādā no iesniedzamajiem dokumentiem ir cits personas uzvārds un/vai vārds, tad jāiesniedz uzvārda/vārda maiņu apliecinoša dokumenta kopija;
	5. pretendenti papildus var iesniegt:
		1. atsauksmes vai ieteikuma vēstules no iepriekšējās vai esošās darba vietas vai CV norādīt personas, kuras var sniegt rekomendācijas;
		2. citu dokumentu kopijas (apliecības, sertifikātus), kuras pretendenti uzskata par nepieciešamām (nozīmīgām).
6. Pieteikumu ar norādi *“Pieteikums konkursam uz Madonas novada un Varakļānu novada pašvaldības policijas lietveža/inspektora amatu”*, sūtīt uz e-pastu: pasvaldibaspolicija@madona.lv parakstītu ar drošu elektronisko parakstu vai pa pastu: “Jurģkalni”, Lazdona, Lazdonas pagasts, Madonas novads, LV-4824, vai personīgi, darba dienas darba laikā (iepriekš piesakoties pa tālruni 28302805).
7. Pieteikums jāiesniedz vai jānodrošina tā iesūtīšana līdz 2024. gada 10. maijam, plkst. 16.00.
8. Ja pretendents konkursa sludinājumā norādītajā termiņā neiesniedz visus nepieciešamos dokumentus, attiecīgais pieteikums netiek izskatīts.
9. Iesniedzot pieteikumu un tam pievienotos dokumentus, pretendents apliecina, ka piekritis konkursa noteikumiem un izziņas pieprasīšanai no Iekšlietu ministrijas Informācijas centra Sodu reģistra par fiziskas personas (amata pretendenta) (ne)sodāmību, piemērotajiem administratīvajiem sodiem atbilstoši likuma “Par policiju” 21. panta prasībām.
10. Pēc nepieciešamības pretendentam var pieprasīt uzrādīt dokumentu oriģinālus, kas apliecina pretendenta pieteikumā norādītās informācijas patiesumu un atbilstību.
11. Jebkāds konkursa pretendenta mēģinājums iespaidot komisijas locekļus līdz lēmuma paziņošanai par konkursa rezultātiem var būt par pamatu pieteikuma noraidīšanai.
12. Komisija sazināsies tikai ar tiem pretendentiem, kuri tiks aicināti dalībai konkursa otrā kārtā (vispārējās fiziskās sagatavotības pārbaude).

**3. Konkursa komisijas un tās darba organizācija**

1. Konkursa vērtēšanas komisija (turpmāk – komisija) ir izveidota ar Madonas novada un Varakļānu novada pašvaldības policijas priekšnieka rīkojumu “Par pretendentu atlases komisijas izveidošanu”. Komisijas sastāvs var tikt mainīts gadījumā, ja tam ir objektīvs iemesls.
2. Komisijas priekšsēdētājs sasauc komisijas sēdes, nosakot to norises vietu un laiku, kā arī vada komisijas sēdes. Ja komisijas sēdē nepiedalās tās priekšsēdētājs, tad komisijas locekļi no sava vidus ar vienkāršu balsu vairākumu ievēl komisijas vadītāju.
3. Komisijas sēdes ir slēgtas.
4. Komisija ir tiesīga pieņemt lēmumu, ja sēdē piedalās vismaz 2 (divi) komisijas locekļi.
5. Konkurss notiek trīs vai vairāk kārtās:
	1. pretendentu iesniegto dokumentu pārbaude un atbilstība likuma “Par policiju” 21. panta pirmās daļas prasībām (pirmā kārta);
	2. vispārējās fiziskās sagatavotības pārbaude, saskaņā ar šī nolikuma pielikumu Nr.1 “Noteiktās vispārējās fiziskās sagatavotības prasības pašvaldības policijas amata pretendentiem” (otrā kārta);
	3. intervijas ar pretendentiem un īss rakstiskais pārbaudījums (trešā kārta);
	4. komisijai ir tiesības organizēt papildu kārtu, definējot uzdevumu.
6. Vispārējās fiziskās sagatavotības pārbaudes norises laiku nosaka komisijas priekšsēdētājs. Vispārējās fiziskās sagatavotības pārbaudes norises laiku un vietu telefoniski un e-pastā paziņo pretendentiem, kuri izturējuši pirmo atlases kārtu.
7. Interviju norises laiku nosaka komisijas priekšsēdētājs. Interviju norises laiku un vietu telefoniski un e-pastā paziņo pretendentiem, kuri izturējuši otro atlases kārtu un tiek aicināti uz interviju.
8. Ja pretendenti saņēmuši vienādu punktu skaitu, komisija balso par pretendentiem. Ja balsojums ir vienāds, izšķirošā ir komisijas priekšsēdētāja balss. Komisijas priekšsēdētājam savs lēmums ir jāpamato un tas tiek ierakstīts protokolā. Komisijas priekšsēdētājs var lemt par papildus izvērtēšanas rīkošanu nākamajā kārtā.
9. Komisija sagatavo konkursa norises noslēguma protokolu, kurā norāda konkursā uzvarējušo personu darba tiesisko attiecību nodibināšanai, sēdes protokolus paraksta visi klātesošie komisijas locekļi un priekšsēdētājs.

**4. PP lietveža/ inspektora galvenie amata pienākumi**

1. Lietveža / inspektora galvenie amata pienākumi:
	1. Organizēt un nodrošināt aktuālo un arhīva dokumentu pārvaldību, kārtot un glabāt dokumentus atbilstoši lietu nomenklatūrai, sagatavot dokumentus nodošanai arhīvā, nodrošināt lietu nomenklatūru izstrādi;
	2. Organizēt un nodrošināt apmeklētāju pieņemšanu, konsultēt apmeklētājus, nodrošināt apmeklētāju iesniegumu pieņemšanu un iesniegumu apriti atbilstoši kompetencei vai piekritībai;
	3. Organizēt un nodrošināt informācijas (dokumentu) ievadi un apriti Madonas novada un Varakļānu novada pašvaldības policijas lietotajās informācijas sistēmās (iekšējās informācijas sistēmas), kā arī valsts pārvaldes uzturētajās un administrētajās informācijas sistēmās (ārējās informācijas sistēmās);
	4. Nodrošināt ienākošo un izejošo telekomunikāciju, e–komunikāciju, sociālo kontu uzturēšanu un administrēšanu;
	5. Nodrošināt aktīvu asistēšanu Pašvaldības policijas vadībai, sniegt praktisku un izglītojošu atbalstu Pašvaldības policijas nodarbinātajiem dokumentu pārvaldības jomā;
	6. Uzraudzīt un kontrolēt Pašvaldības policijā uzsākto administratīvo pārkāpumu procesu izmeklēšanas termiņus, sagatavot pārskatus un atskaites par veiktajiem vai veicamajiem darba pasākumiem;
	7. Nepieciešamības gadījumā iesaistīties Pašvaldības policijas tiešo funkciju un uzdevumu izpildē, kas saistīti ar sabiedriskas kārtības garantēšanu publiskajos pasākumos, vai pasākumos, kas saistīti ar bērnu izglītošanu personīgās drošības jautājumos.

**5. Pieteikumu izskatīšana, vērtēšanas kritēriji, lēmuma pieņemšana**

1. Pirmajā kārtā komisijas pārbauda, vai pretendenti, kuri pieteikušies konkursā, ir iesnieguši visus nepieciešamos konkursa dokumentus un atbilst likuma “Par policiju” 21. panta pirmās daļas obligātajām kvalifikācijas prasībām.
2. Otrajā kārtā (vispārējās fiziskās sagatavotības pārbaude) komisijas priekšsēdētājs veic pretendentu vispārējās fiziskās sagatavotības pārbaudi, ja pretendents ir izpildījis pirmās kārtas prasības, kuras norādītas nolikuma 8.punktā. Veicot pretendentu vispārējās fiziskās sagatavotības izvērtēšanu, komisijas priekšsēdētājs ievēro šī nolikuma pielikuma Nr.1 “Noteiktās vispārējās fiziskās sagatavotības prasības pašvaldības policijas amata pretendentiem” noteiktos kritērijus un punktu sadalījumu.
3. Trešajā kārtā (intervijā) komisija izvērtē pretendenta atbilstību un profesionālo sagatavotību iesniegtajam rakstiskajam materiālam un sarunas pēc šādiem kritērijiem:
	1. zināšanas un profesionālā pieredze;
	2. ar pašvaldības policiju darbību saistīto tiesību aktu pārzināšana;
	3. saskarsmes un komunikācijas prasmes;
	4. spēja sniegt kompetentas atbildes uz komisijas jautājumiem;
	5. priekšrocības.
4. Komisijas locekļiem ir tiesības uzdot jautājumus pretendentam, kas saistīti ar iepriekšējo pieredzi, zināšanām, problēmsituāciju analīzi, inovācijām u.c.
5. Intervijas laikā, ievērojot vienlīdzība principu, visiem pretendentiem uzdod vienādus jautājumus. Komisijas locekļi aizpilda pretendentu vērtēšanas veidlapu, sniedzot vērtējumu par katru pretendentu un apliecina to ar parakstu.
6. Komisijas priekšsēdētājs var uzdot citus praktiskus uzdevumus un pārbaudes testus pretendentu izvērtēšanai un atbilstības noteikšanai.
7. Ņemot vērā iesniegto dokumentu izvērtējumu, fiziskā pārbaudījuma, interviju rezultātus un rakstisko pārbaudījumu, komisija (balsojot) izvēlas izvirzītajām prasībām atbilstošāko pretendentu uz šī nolikuma 1.punktā norādīto amatu un sagatavo lēmumprojektu.
8. Pēc konkursa trešās kārtas rezultātu apkopošanas komisija pieņem vienu no šādiem lēmumiem:
	1. izvēlas pretendentu, kas visvairāk atbilst amata izvirzītajām prasībām;
	2. noraida visus pretendentus. Komisijas priekšsēdētājs var pieņemt lēmumu par atkārtota pretendentu konkursa organizēšanu.
9. Komisija pieņem galīgo lēmumu bez pretendentu klātbūtnes un par rezultātu paziņo katram intervētajam pretendentam rakstveidā piecu darba dienu laikā pēc lēmuma pieņemšanas.

**6. Noslēguma jautājumi**

1. Visi iesniegtie dokumenti paliek Madonas novada un Varakļānu novada pašvaldības policijas rīcībā, tiem tiek piešķirts konfidenciāls raksturs.
2. Ja konkursa norise ir bijusi nesekmīga (nav pieteicies neviens pretendents vai pretendentu profesionālā sagatavotība neatbilst Nolikumā noteiktajām prasībām) un par to pieņemts komisijas lēmums, vai nevienu no komisijas ieteiktiem pretendentiem neizvirza pieņemšanai darbā, var tikt izsludināts atkārtots konkurss.
3. Ja konkursa uzvarētājs atsakās nodibināt darba tiesiskās attiecības, komisija lemj par to, vai nākamais amata kandidāts atzīstams par konkursa uzvarētāju vai par konkursa izbeigšanu bez rezultāta.
4. Ja amata pretendents iepriekš nebrīdinot neierodas uz kādu no konkursa kārtām, tad pretendents tiek izslēgts no tālākas dalības konkursā.

*Pielikums Nr.1 pie*

*“Konkursa nolikums uz vakanto lietveža/inspektora amata vietu Madonas novada un Varakļānu novada pašvaldības policijā”*

**Noteiktās vispārējās fiziskās sagatavotības prasības pašvaldības policijas**

**amata pretendentiem**

1. Vispārējās fiziskas sagatavotības prasības nosaka atbilstoši lietveža/inspektora amata pretendenta dzimumam.
2. Lietveža/inspektora amata pretendenta vispārējās fiziskās sagatavotības pārbaudes organizē šādās disciplīnās:
	1. **vīriešiem**:
		1. 10 x 10 metru atspoles skrējiens,
		2. roku saliekšana un iztaisnošana balstā guļus,
		3. ķermeņa augšdaļas pacelšana un nolaišana (vēdera prese),
		4. tāllēkšana no vietas,
		5. 3000 metru skrējiens( nepiemērotos laika apstākļos disciplīnu var aizstāt ar citu) .
	2. **sievietēm**:
		1. 10 x 10 metru atspoles skrējiens,
		2. roku saliekšana un iztaisnošana balstā guļus,
		3. ķermeņa augšdaļas pacelšana un nolaišana (vēdera prese),
		4. tāllēkšana no vietas,
		5. 1000 metru skrējiens( nepiemērotos laika apstākļos disciplīnu var aizstāt ar citu) .
3. Par katru nokārtoto vispārējās fiziskās sagatavotības prasmes pārbaudes disciplīnu, atbilstoši rezultātam, lietveža/inspektora amata pretendentam tiek piešķirts šī pielikuma 5.punkta un 6.punkta tabulā norādītais punktu skaits (no 1 līdz 10 punktiem).
4. Vispārējās fiziskās sagatavotības pārbaude ir sekmīgi nokārtota, ja lietveža/inspektora amata pretendents ir saņēmis vismaz vienu punktu katrā vispārējās fiziskās sagatavotības pārbaudes disciplīnā un kopējais punktu skaits sastāda 20 punktus (kandidātiem vecumā no 18 līdz 35 gadiem) vai 16 punktus (kandidātiem vecumā no 36 gadiem).
5. Vispārējās fiziskās sagatavotības prasības amata pretendentiem - **vīriešiem:**

|  |  |  |  |  |  |  |
| --- | --- | --- | --- | --- | --- | --- |
| Nr. p.k. | 10 x 10 m atspoles skrējiens (sekundes) | Rokusaliekšanauniztaisnošana balstā guļus (reizesdivāsminūtēs) | Ķermeņaaugšdaļaspacelšanaunnolaišana(reizesdivāsminūtēs) | Tāllēkšana no vietas (metri, centimetri) | 3000metruskrējiens(minūtes,sekundes) | Punkti |
| 5.1. | 27,7-28,9 | 18-23 | 22-30 | 1,80 | 15,45­17,00 | 1 |
| 5.2. | 27,4-27,6 | 24-27 | 31-39 | 1,90 | 15,00­15,44 | 2 |
| 5.3. | 27,1-27,3 | 28-31 | 40-51 | 2,00 | 14,30­14,59 | 3 |
| 5.4. | 26,8-27,0 | 32-36 | 52-62 | 2,10 | 14,00­14,29 | 4 |
| 5.5. | 26,5-26,7 | 37-41 | 63-74 | 2,20 | 13,30­13,59 | 5 |
| 5.6. | 25,9-26,4 | 42-46 | 75-82 | 2,30 | 13,00­13,29 | 6 |
| 5.7. | 25,5-25,8 | 47-52 | 83-90 | 2,40 | 12,30­12,59 | 7 |
| 5.8. | 25,1-25,4 | 53-58 | 91-97 | 2,50 | 12,00­12,29 | 8 |
| 5.9. | 24,8-25,0 | 59-64 | 98-105 | 2,60 | 11,30­11,59 | 9 |
| 5.10. | 24,7 un ātrāk | 65 un vairāk | 106 un vairāk | 2,80 | 11,29 un ātrāk | 10 |

6. Vispārējās fiziskas sagatavotības prasības amata pretendentiem - **sievietēm**:

|  |  |  |  |  |  |  |
| --- | --- | --- | --- | --- | --- | --- |
| Nr. p.k. | 10 x 10 m atspoles skrējiens (sekundes) | Rokusaliekšanauniztaisnošana balstā guļus (reizesdivāsminūtēs ) | Ķermeņaaugšdaļaspacelšanaunnolaišana(reizesdivāsminūtēs) | Tāllēkšana no vietas (metri, centimetri) | 1000metruskrējiens(minūtes,sekundes) | Punkti |
| 6.1. | 29,5-30,0 | 10-14 | 22-26 | 1,50 | 5,21-5,30 | 1 |
| 6.2. | 29,0-29,5 | 15-19 | 27-30 | 1,60 | 5,11-5,20 | 2 |
| 6.3. | 28,5-28,9 | 20-24 | 31-35 | 1,70 | 5,01-5,10 | 3 |
| 6.4. | 27,8-28,4 | 25-26 | 36-45 | 1,75 | 4,51-5,00 | 4 |
| 6.5. | 27,4-27,7 | 27-29 | 46-54 | 1,80 | 4,41-4,50 | 5 |

|  |  |  |  |  |  |  |
| --- | --- | --- | --- | --- | --- | --- |
| 6.6. | 27,1-27,3 | 30-31 | 55-58 | 1,85 | 4,21-4,40 | 6 |
| 6.7. | 26,8-27,0 | 32-35 | 59-62 | 1,90 | 4,11-4,20 | 7 |
| 6.8. | 26,5-26,7 | 36-39 | 63-68 | 1,95 | 4,01-4,10 | 8 |
| 6.9. | 26,1-26,4 | 40-52 | 69-87 | 2,00 | 3,45-4,00 | 9 |
| 6.10. | 26,4 un ātrāk | 53 un vairāk | 88 un vairāk | 2,20 | 3,44 un ātrāk | 10 |

7. Ja pretendenta iegūtais kopējais punktu skaits ir mazāks nekā noteikts 4.punktā, izņēmuma gadījumā, izvērtējot kandidāta personības īpašības, ir pieļaujams virzīt kandidātu tālākai atlasei arī ar mazāku punktu skaitu.